open-index/open-wikipedia-markdown huggingface dataset:
மைக் இம்பர்

**மைக்கேல் ஜான்** **"மைக்"** **இம்பர்** (**Michael John** "**Mike**" **Imber)**(நவம்பர் 1940 - 28 ஏப்ரல் 2011) என்பவர் நியூசிலாந்து நாட்டினைச் சார்ந்த பறவையியல் நிபுணர் ஆவார். இவர் குழல் போன்று அலகுடைய கடற்பறவையில் அதிக அளவில் ஆராய்ச்சியினை மேற்கொண்டுள்ளார். 

இம்பர் நியூசிலாந்து இயற்கைப் பாதுகாப்புத் துறையில் 40 ஆண்டுகளாக பணியாற்றியுள்ளார். இதில் அவரின் முன்னோடி பணியான வனவிலங்கு பாதுகாப்பில் 21 ஆண்டுகள் அடங்கும்). கடற்பறவை மற்றும் நீர் உயிரியல் ஆய்வாளராகிய இவர் 2006ல் தன் பணியிலிருந்து ஓய்வு பெற்றார். குழல் மூக்குப் கடல்பறவை மற்றும் அல்பட்ரோசு பறவைகளின் உணவான தலைக்காலிகள் குறித்து இவரது ஆரம்பக்கால ஆய்வுகள் அமைந்தது. கடல் பறவைகள் குறித்த தனது ஆய்விற்காக இவர் பல தீவுகளுக்கும், பல்வேறு நாடுகளுக்கு ஆராய்ச்சி தொடர்பான கருத்தரங்கில் கலந்துகொள்ளும் பொருட்டு பயணம் செய்துள்ளார்.  நியூசிலாந்தினைச் சுற்றியுள்ள தீவுகளுக்கும், இந்தியப் பெருங்கடலின் தென் பகுதியில் அண்டார்டிக்காவின் துணை தீவான பிரின்ஸ் எட்வர்ட் தீவிற்கும், தென் அட்லாண்டிக் பெருங்கடலில் உள்ள கவுத் தீவிற்கும் பயணம் செய்துள்ளார்..

2015இல் இம்பர் சதாம் தீவில் அழிந்து போன குழல்மூக்கு கடற்பறவையினை (*டெரோடுரோமா இமெரி*) விவரித்தார்.  இந்த பறவை இவரது நினைவினைப் போற்றும் விதமாகப் பெயரிடப்பட்டது.

## வெளியீடுகள்
இம்பர் 50க்கும் மேற்பட்ட அறிவியல் ஆய்வுக் கட்டுரைகளை வெளியிட்டுள்ளார். ரீடர்ஸ் டைஜிச்டு ஆப் நியூசிலாந்து பறவைகள், ஆஸ்திரேலியா, நியூசிலாந்து மற்றும் அண்டார்டிக் பறவைகள் கையேடு, மற்றும் நியூசிலாந்து பறவைகள் பட்டியல் உள்ளிட்ட பல புத்தகங்களை வெளியிட்டுள்ளார்.

## மேற்கோள்கள்

### ஆதாரங்கள்

* 
* 
பகுப்பு:2011 இறப்புகள்
பகுப்பு:1940 பிறப்புகள்
பகுப்பு:பறவையியலாளர்கள்
பகுப்பு:நியூசிலாந்து அறிவியலாளர்கள்
அலினா மோர்ஸ்

**அலினா மோர்ஸ்** (பிறப்பு மே 2005) அமெரிக்க ஐக்கிய நாட்டைச் சேர்ந்த ஒரு தொழில்முனைவோர் ஆவார். இவர் தனது ஜொலி கேண்டி என்ற மிட்டாய் உற்பத்தி நிறுவனத்தின் தலைமை நிர்வாக அதிகாரி ஆவார். இவரது மிட்டாய் உற்பத்தி நிறுவனம் சர்க்கரை இல்லாத டாபி மிட்டாய், குச்சி மிட்டாய் மற்றும் வன் மிட்டாய் வகைகளையும் உற்பத்தி செய்கிறது.  இந்த மிட்டாய் வகைகள் நாட்டில் உள்ள சுமார் 25,000 கடைகள் மூலமாகவும் மற்றும் இணையம் மூலமாகவும் உலகளவில் விற்பனையாகி வருகிறது. 2018 ஆண்டில் மட்டும் சுமார் 6 மில்லியன் அமெரிக்க டாலர்கள் வரையில் விற்பனையாகி உள்ளது. இவர் அமெரிக்காவின் தொழில்முனைவோர் பத்திரிகையில் வந்த இளவயது தொழில்முனைவோர் ஆவார். மற்றும் ஐக்கிய அமெரிக்காவின் முதல் சீமாட்டி மிசெல் ஒபாமா அவர்களால் அமெரிக்காவின் வெள்ளை மாளிகைக்கு இருமுறை சிறப்பு விருந்தினராக அழைக்கப்பட்டார்.  பல மில்லியன் டாலர் மதிப்புள்ள நிறுவனத்தின் தலைமை நிர்வாக அதிகாரியாக இருக்கும் மோர்ஸ் தனது உயர்நிலைப் பள்ளி படிப்பை தொடர்கிறார்.
## மேற்கோள்கள்

பகுப்பு:வாழும் மக்கள்
பகுப்பு:2005 பிறப்புகள்
பகுப்பு:அமெரிக்கத் தொழிலதிபர்கள்
தராப் ஜகாங்கிர் சூசவல்லா

**தராப் ஜகாங்கிர் ஜீசூசவல்லா** (Darab Jehangir Jussawala) (1915-1999) இவர் ஓர் இந்திய மருத்துவரும், அறுவை சிகிச்சை நிபுணரும், புற்றுநோயியல் நிபுணரும், மருத்துவ எழுத்தாளரும், டாடா நினைவு மையத்தின் இயக்குநராகவும் இருந்தார். 1951 ஆம் ஆண்டில் நேவல் டாடாவுடன் இணைந்து இந்திய புற்றுநோய் சங்கத்தின் இணை நிறுவனராகவும், 1956 ஆம் ஆண்டில் மும்பையின் பரேலில் உள்ள இந்திய புற்றுநோய் மறுவாழ்வு மையத்தை நிறுவியவராகவும் இருந்தார். இது இந்தியாவின் முதல் மையமாகவும் ஆசியாவில் மிகப்பெரியதாகவும் இருந்தது.

## சுயசரிதை
மேற்கு இந்திய மாநிலமான மகாராட்டிராவின் மும்பையில் ஜகாங்கிர் பெசோன்ஜி ஜுசவல்லா , செரின்பாய் ஆகியோருக்கு 1915 ஏப்ரல் 13 ஆம் தேதி இவர் பிறந்தார். 1938 ஆம் ஆண்டில் மும்பை பல்கலைக்கழகத்தில்மருத்துவத்தில் பட்டம் பெற்றார். பின்னர் 1942 இல் அதே பல்கலைக்கழகத்தில் முதுகலைப் பட்டமும் பெற்றார். பின்னர், இவர் மருத்துவ அறுவை சிகிச்சை புற்றுநோயியல் துறையில் எடின்பரோவின் பேரரசரின் அறுவைச் சிகிச்சைக் கல்லூரியில் சக ஊழியர் கௌரவத்தையும் பெற்றார்  1948 ஆம் ஆண்டில் டாட்டா நினைவு மருத்துவமனையில் அறுவை சிகிச்சை நிபுணராக தனது வாழ்க்கையைத் தொடங்கினார். நாட்டின் முதல் அறுவை சிகிச்சை புற்றுநோயியல் நிபுணர்களில் ஒருவரானார். இவர் மருத்துவமனையின் இயக்குநராகும் வரை 1973 வரை இந்த நிறுவனத்தில் ஒரு அறுவை சிகிச்சை நிபுணராக பணியாற்றினார். பின்னர் 1983 வரை புற்றுநோயியல் பேராசிரியராகப் பணியாற்றினார். 1986 வரை மருத்துவமனையுடன் தனது தொடர்பைத் தொடர்ந்தார். 1986 இல், சீமாட்டி ரத்தன் டாடா மருத்துவ மற்றும் ஆராய்ச்சி மையத்தின் இயக்குநராகவும், மும்பை மருத்துவமனைகளான பிரீச் கேண்டி மருத்துவமனை, ஜாஸ்லோக் மருத்துவமனை ஆகியவற்றில் கௌரவ ஆலோசகராகவும் பணியாற்றினார்.

## கௌரவம்
பேரரசின் மருத்துவ அமைப்பு, தேசிய மருத்துவ அறிவியல் கழகம், இந்திய அறிவியல் கழகம், இந்திய தேசிய அறிவியல் கழகம், அமெரிக்கன் அறுவை சிகிச்சையாளர்கள் கல்லூரி ஆகியவற்றின் தேர்ந்தெடுக்கப்பட்ட சக ஊழியரான இவர் தன்வந்தரி விருது, போன்ற பல சொற்பொழிவு விருதுகளைப் பெற்றுள்ளார். 1975 ஆம் ஆண்டில் இந்தியாவின் மூன்றாவது உயரிய விருதான, பத்ம பூசண் கௌரவத்தை இந்திய அரசு இவருக்கு வழங்கியது. 
## மேலும் காண்க

* நேவல் டாடா

## உசாத்துணை

பகுப்பு:இந்தியப் புற்றுநோயியலாளர்கள்
பகுப்பு:1999 இறப்புகள்
பகுப்பு:1915 பிறப்புகள்
பகுப்பு:பத்ம பூசண் விருது பெற்றவர்கள்
கே. ஆர். தங்கராசு

**கே. ஆர். தங்கராசு** (*K. R. Thangaraju*) ஓர் இந்திய அரசியல்வாதி மற்றும்  முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரஸ் கட்சியை சேர்த்தவர்.  இவர் 1991ஆம் ஆண்டு தேர்தலில் ஆண்டிமடம் தொகுதியிலிருந்து இந்திய தேசிய காங்கிரஸ் கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அரியலூர் மாவட்ட மக்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
எம். முகம்மத் (கிரிக்கெட் வீரர்)

**எம். முகம்மது** (பிறப்பு: 1991 ஆம் ஆண்டு  டிசம்பர் 3 ) ஓர் இந்திய கிரிக்கெட் வீரர். இவர் தமிழ்நாட்டிற்காக விளையாடுகிறார். 2018 ஆம் ஆண்டு நவம்பர் 2 அன்று, 2018–19 ரஞ்சி கோப்பையில் மத்திய பிரதேசத்திற்கு எதிரான போட்டியில் தொடர்ந்து மூன்று பந்துகளில் மூன்று விக்கெட்டுகளை கைப்பற்றினார்.

## குறிப்புகள்

பகுப்பு:திண்டுக்கல் மாவட்ட மக்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1991 பிறப்புகள்
பகுப்பு:இந்திய முஸ்லிம்கள்
பிரதாப் சிங், சதாரா

**பிரதாப் சிங் போன்சலே** (*Pratap Singh Bhonsle*) (18 சனவரி 1793 – 14 அக்டோபர் 1847) மராத்தியப் பேரரசின் இறுதி மன்னர் ஆவார். இவர் மராத்திய பேரரசை கிபி 1808 முதல் 1819 முடிய  11 ஆண்டுகள் ஆட்சி செய்தார். பின்னர் பிரித்தானிய கிழக்கிந்திய ஆட்சியாளர்கள் இவரை பதவி நீக்கம் செய்யும் வரை சதரா இராச்சியத்தை 1839 முடிய ஆட்சி செய்தார். 

பேரரசர் சிவாஜியின் போன்சலே குல வழித்தோன்றலான இவர்,  சதாரா இராச்சியத்தை ஆண்ட மன்னர் இரண்டாம் சாகுவின் மூத்த மகன் ஆவர். 
1839-இல் பிரித்தானிய கிழக்கிந்திய ஆட்சியாளர்களால் மன்னர் பதவி நீக்கப்பட்ட பிரதாப் சிங், ஆங்கிலேயர்கள் வழங்கிய ஓய்வூதியத்தை கொண்டு, தன்  இறுதிநாள் வரை வாரணாசியில் வாழ்ந்து முடித்தார். இவருக்குப் பின் இவரது சகோதரர் அப்பா சாகிப் என்பவர் இராஜா சாகாஜி எனும் பெயருடன் சதாரா இராச்சியத்தை ஆண்டார்.

## மேற்கோள்கள்

## மேலும் படிக்க
*

 

பகுப்பு:மராட்டியப் பேரரசு
பகுப்பு:மராத்தியர்கள்
மேக்ரோபிராக்கியம் மால்கம்சோனி

***மேக்ரோபிராக்கியம் மால்காம்சோனி*** (மில்னே-எட்வர்டுசு, 1844) (***Macrobrachium malcolmsonii)*** நன்னீரில் வாழும் அனைத்துண்ணி வகையினைச் சார்ந்த இறால் ஆகும். இவை நீர்நிலைகளின் அடிப்பகுதியில் வசிக்கும் தன்மையுடையன. இவை பொதுவாகப் பருவகால நதி இறால் என அறியப்படுகிறது. 

இவை அழுகும் தாவரங்கள் மற்றும் விலங்குகள், சிறிய புழுக்கள், பூச்சிகள் மற்றும் அவற்றின் இளம் உயிரிகளை உண்ணுகிறது. இயற்கையில் இவை நரமாமிசம் உண்ணக்கூடியன. மேலும் புதிதாக உரிக்கப்படும் புறத் தோலினை உண்ணக்கூடியன. ஆசிய நாடுகளில் குறிப்பாக இந்தியா, பாகிஸ்தான் மற்றும் பங்களாதேசில் நன்னீர் இறால் இனங்களான *மேக்ரோபிராக்கியம் மால்கம்சோனி*, *எம். ரோசன்பெர்கி* மற்றும் *எம்* . *கேன்ஜெட்டியம்* நன்னீர் உயிரி வளர்ப்பில் முக்கியமாக உள்ளது. இரவாடிகளான இவை இரவில் மிகவும் சுறுசுறுப்பாக உணவினைத் தேடி உண்ணுகிறது. ஒரு பூர்வீக நன்னீர் நதி இனமாக இருப்பது *எம். மால்கம்சோனி* சுற்றுச்சூழல் ஏற்ற இறக்கங்களைத் தாங்கி வளரக்கூடிய வகையில் உள்ளது. ஆண்கள் பெண்களை விடப் பெரிதாக வளர்கின்றன. மேலும் ஆண்களின் வளர்ச்சியில் பன்முகத்தன்மை காணப்படுகிறது. வேகமாக வளரக்கூடிய ஆண்கள் அதிக ஆதிக்கம் செலுத்துவதால் மற்றவை வளர்ச்சி குறைந்து காணப்படும். 

## மேற்கோள்கள்

* Milne Edwards, H., 1844. Crustacés. In: Voyage dans l’Inde, par Victor Jacquemont, pendant les années 1828 à 1832. Descriptions des collections, vol 4 (2): 1-9, Plates 1-3
* Fischer, W. & G. Bianchi (Eds.) (1984). FAO Species identification sheets For Fisheries Purposes: Western Indian Ocean. FAO, Rome.

பகுப்பு:பத்துக்காலிகள்
பகுப்பு:மேக்ரோபிராக்கியம்
ஸ்ரீ நாராயண ஜெயந்தி படகுப் போட்டி

**ஸ்ரீ நாராயண ஜெயந்தி வல்லம்களி** அல்லது **படகுப் போட்டி** என்பது தென்னிந்தியாவின், கேரளத்தின், குமரகமில்   ஒவ்வொரு ஆண்டும் செப்டம்பர் மாதம் ஓணம் பண்டிகையின் போது நடைபெறும் ஒரு படகுப் போட்டியாகும். இப்போட்டியின்போது வெவ்வேறு அளவுகளையும்,  வடிவங்களையும் கொண்ட படகுகளில் 1,000 க்கும் மேற்பட்ட படகோட்டிகள் கலந்துகொள்கின்றனர். இந்தப் போட்டியில் பாம்பு படகுகள் கலந்துகொண்டாலும், இங்கு முக்கியத்துவம் கொடுக்கப்படுவது **இரட்டுகுதி படகு** வகைகளுக்காகும்.இதில் சுமார் 50 படகோட்டி வீரர்கள் வரிசையாக அமர்ந்திருப்பர். வெற்றிபெற்ற இரட்டுகுத்தி படகானது ஸ்ரீ நாராயண சுழல் கோப்பையை  வெல்லும். 

## தோற்றம்
1903 ஆம் ஆண்டில்  நாராயணகுரு குமரமங்களம் கோவிலில்  பாலசுப்பிரமணிய சுவாமியின் சிலையை  பிரதிட்டை செய்ய குமரகம் வந்தார். பின்தங்கிய கிராமத்தில் பள்ளி ஒன்றைத் துவக்க அதிக ஆர்வம் கொண்டதால், சிலையை பிரதிட்டை செய்ய அவர் ஒப்புக் கொண்டார். இறுதியில், குருவின் விருப்பப்படி பள்ளி, கோயில் என இரண்டும் தொடங்கப்பட்டன. குருவின் வருகை வேம்பநாடு ஏரிப்பகுதியில் உள்ள இந்த கிராமப்புற மக்களை ஒரு  கொண்டாட்ட மனநிலைக்கு கொண்டு சென்றது. அவர்கள் துறவியை வரவேற்று அவருடன் படகுகளில் ஊர்வலமாக சென்றனர். இந்த நிகழ்வை நினைவுகூரும் வகையில், கடந்த பல தசாப்தங்களாக, குமரகமில் ஸ்ரீ நாராயண ஜெயந்தி கொண்டாட்டத்தின் ஒரு பகுதியாக படகு ஊர்வலத்திற்கு முன்னதாக ஒரு படகுப் போட்டி நடத்தப்படுகிறது. 

## கொண்டாட்டங்கள்
குமரமங்கலம் கோவிலில் சிறப்பு பூசைகளுடன் இந்த நாள் துவங்குகிறது. இதைத் தொடர்ந்து குருமந்திரத்தில் குருபூசை மற்றும் குருபுஷ்பஞ்சலி நடக்கிறது. கொண்டாட்டங்களின் ஒரு பகுதியாக குழந்தைகளுக்கான கலை மற்றும் விளையாட்டு போட்டிகள் முற்பகலில் நடத்தப்படுகின்றன. *குமரகம் படகுப் போட்டி*  தொடங்குகிறது. இதற்கு முன்னதாக, ஸ்ரீ நாராயண குருவின் உருவப்படத்தை சுமந்து செல்லும் நாட்டுப் படகுகளின் பிரமாண்ட ஊர்வலம் குமாரமங்கலம் கோயில் பகுதியில் உள்ள திதாம்பிலிருந்து படகுப் போட்டி நடக்கும் இடமான கோட்டத்தோடு வரை நடைபெறுகிறது. கொண்டாட்டங்களானது பொதுக் கூட்டமும் அதில் வெற்றியாளர்களுக்கு பரிசு கொடுப்பதுடன் நிறைவடைகின்றது. 

## மேலும் காண்க

* ஆறன்முளா படகுப்போட்டி 
* சம்பாகுளம் மூலம் படகுப் போட்டி 
* கல்லடா படகுப் போட்டி 
* கந்தசங்கடவு படகுப் போட்டி 
* நேரு கோப்பை படகுப் போட்டி 
* குடியரசுத் தலைவர் கோப்பை படகுப் போட்டி 
* திரிபிரேயர் படகு பந்தயம் 
* வள்ளங்களி 

## வெளி இணைப்புகள்

* பாம்பு படகுப் போட்டி 

பகுப்பு:கேரளத்தில் நடக்கும் படகுப் போட்டிகள்
பகுப்பு:கோட்டயம் மாவட்டம்
பகுப்பு:ஆகத்து சிறப்பு நாட்கள்
பகுப்பு:செப்டம்பர் சிறப்பு நாட்கள்
மணலி கந்தசாமி

**மணலி கந்தசாமி** (*Manali Kandasami*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும், 
தமிழகத்தில் இந்தியப் பொதுவுடமைக் கட்சியின் முன்னனி தலைவர்களில்
ஒருவரும் ஆவார். காங்கிரசு கட்சியின் உறுப்பினராகி பொது வாழ்வில் அடியெடுத்து வைத்து இந்திய விடுதலை போராட்ட இயக்கத்தில் கலந்து கொண்டார் சமதர்ம கொள்கையால் ஈர்க்கப்பட்டு இந்திய பொதுவுடமைக் கட்சியில் இணைந்து அரசியல் பணிகளை தொடர்ந்தார். 1963 முதல் 1968 வரை இந்திய பொதுவுமைக் கட்சியின் தமிழ்நாட்டின் மாநிலச்  செயலாளராகவும் இரண்டு முறை தமிழ்நாடு சட்டமன்றத்திற்கு உறுப்பினராகவும்  தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* <bdi>படித்தேன்… ரசித்தேன் - 14: டெல்டா பூமியின் சிவப்புச் சிந்தனையாளர்!</bdi> - காமதேனு
* மணலி கந்தசாமி 

பகுப்பு:தமிழ்ப் பொதுவுடமைவாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
நிதின் மேனன்

**நிதின் மேனன்** (*Nitin Menon*) (பிறப்பு: நவம்பர் 2, 1983) இவர் இந்திய முன்னாள் துடுப்பாட்ட வீரர் ஆவார். இப்போது நடுவராக இருக்கிறார். இவர் மத்தியப் பிரதேச துடுப்பாட்ட அணிக்காக விளையாடியவர். பட்டியல் அ துடுப்பாட்டம் மத்திய பிரதேசத்தை விளையாடியவர். மேலும் 2015–16 ரஞ்சி கோப்பை  மற்றும் ஆத்திரேலியாவில் நடந்த செல்பீல்ட் கோப்பை போட்டிகளில் நடுவராக செயல்பட்டுள்ளார். சூன் 2020 இல், நைஜல் லோங்க்கு பதிலாக பன்னாட்டுத் துடுப்பாட்ட அவையின் மேற்றட்டு நடுவர் குழுவிற்கு பதவி உயர்வு பெற்றார். இவரின் தந்தை நரேந்திர மேனனும் ஒரு நடுவராக இருந்தார்.

## நடுவராக
26 சனவரி 2017 அன்று இந்தியாவிற்கும் இங்கிலாந்துக்கும் இடையிலான தனது முதல் பன்னாட்டு இருபது20 போட்டியில் நடுவராக செயல்பட்டார். 15 மார்ச் 2017 அன்று ஆப்கானித்தான், அயர்லாந்து இடையிலான தனது முதல் ஒருநாள் பன்னாடடுத் துடுப்பாட்டப் போட்டியில் நடுவராக செயல்பட்டார்.

அக்டோபர் 2018 இல் 2018 பன்னாட்ட்சு மகளிர் உலக இருபதுக்கு 20 பன்னிரண்டு ஆன்-பீல்ட் நடுவர்களில் ஒருவராக தேர்வு செய்யப்பட்டார். இயன் கூல்ட் உடன் இணைந்து 2019இல் நடைபெற்ற இந்தியன் பிரீமியர் லீக் இறுதிப்போட்டியில் நடுவராக செயல்பட்டார்.

## மேற்கோள்கள்

## வெளி இணைப்புகள்

* நிதின் மேனன் 
* இணையதளத்தில் நிதின் மேனன் 

பகுப்பு:இந்தியத் துடுப்பாட்ட நடுவர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1983 பிறப்புகள்
சாக்கியர்

**சாக்கியர்** (*Shakya*, சமசுகிருதம்: , தேவநாகரி: शाक्य, : ) என்பவர்கள் பண்டைய வேத காலத்தை (கிமு 1500-500) சேர்ந்த சூரிய குல சத்திரிய வம்சத்தைச் சேர்ந்தவர்கள். சாக்கியர்கள் கோலியர்களுடன் திருமண தொடர்பு கொண்டவர்கள். சாக்கியர்களும் கோலியர்களும் தற்கால நேபாள நாட்டு, ரோகிணி ஆற்றின் இருகரைகளிலும் உள்ள  லும்பினி மாவட்டப்பகுதிகளை ஆண்ட குடியரசுத் தலைவர்கள் ஆவர். சாக்கியர்களும், கோலியர்களும் கோசல நாட்டின் சிற்றரசர்கள் ஆவர்.

சமசுகிருதத்தில் சாக்கியம் என்பது *ஆற்றலுடையவர்* என்று பொருள். இவர்களின் வம்சாவளி பற்றிய குறிப்புகள் *[[விஷ்ணு புராணம்]]*, பாகவத புராணம் பிரம்ம புராணம். ஆகிய நூல்களில் காணப்படுகின்றது.

சாக்கியர்கள் சாக்கிய ஞான இராச்சியம் என்ற பெயரில் தனி அரசை அமைத்தனர். இவர்களின் தலைநகர் கபிலவஸ்து ஆகும். இது இந்தியாவின் இன்றைய உத்தரப் பிரதேச மாநிலத்தை எல்லையாகக் கொண்டு, இன்றைய நேபாளத்தில் அமைந்திருந்தது.

சாக்கியர்களின் மிகப் பிரபலமாக இருந்தவர் இளவரசர் சித்தார்த்த சாக்கியர் (கிமு 5ம் நூற்றாண்டு). இவரே பௌத்த மதத்தைத் தோற்றுவித்த கௌதம புத்தர் ஆவார். சாக்கியக் குடியரசின் தலைவர் சுத்தோத்தனாவின் மகன் சித்தாத்தர். சித்தார்த்தர் புதிய மதத்தைத் தோற்றுவித்து முடி துறந்ததை அடுத்து அவரது மகன் ராகுலன் அரசனானார்.

## இதனையும் காண்க
* கோலியர்

## மேற்கோள்கள்

பகுப்பு:இந்திய இனக்குழுக்கள்
பகுப்பு:இந்திய அரச மரபுகள்
பகுப்பு:பண்டைய இந்திய இனக்குழுக்கள்
மராத்திய மைசூர் போர்

**மராத்திய-மைசூர் போர்கள்** (**Maratha–Mysore Wars**) மராத்தியப் பேரரசின் பேஷ்வா படைகளுக்கும், மைசூர் இராச்சியத்தின்  ஐதர் அலி மற்றும் திப்புசுல்தான் தலைமையிலான படைகளுக்கும் 1785 முதல் 1787 முடிய நடைபெற்ற போர்களாகும். இப்போர்களில் மராத்தியப் படைகள் வெற்றி பெற்றது. இப்போரில் ஐதராபாத் இராச்சியம் நடுநிலை நிலை வகித்தது.  

சனவரி 1787-இல்  மராத்தியர்கள் பகதூர் பெண்டா முற்றுகைக்குப் பிறகு, மைசூர் படைகள் தோல்வியை ஒப்புக் கொண்டதுடன், திப்புசுல்தான்  கஜேந்திரகாட் அமைதி உடன்படிக்கையை ஏப்ரல் 1787-இல் ஏற்றார். இவ்வுடன்படிக்கையின்படி, திப்புசுல்தான், மராத்தியர்களுக்கு ஆண்டுதோறும் ரூபாய் 12 இலட்சம் கப்பம் செலுத்தவும், மராத்தியர்களுக்கு எதிராக நடவடிக்கைகளை கைவிட்டு,  பிரித்தானிய கிழககிந்தியக் கம்பெனி படைகளுக்கு எதிராக களம்  இறங்க வேண்டும் என முடிவு செய்யப்பட்டது.

### மராத்திய-மைசூர் போர்களின் விவரம்
*சின்குர்லி சண்டை (1771) (***pre-1785)
*சௌன்சி சண்டை (1777) (***pre-1785)
*நார்குண்ட் முற்றுகை, பிப்ரவரி 1785
*பதாமி முற்றுகை, மே 1786
*அதோனி முற்றுகை, சூன் 1786
*கஜேந்திரகாட் முற்றுகை, சூன் 1786
*சவானூர் முற்றுகை, 10 அக்டோபர் 1786
*பகதூர் பெண்டா முற்றுகை, சனவரி 1787

## போருக்கு பிந்தைய உடன்படிக்கைகள்
ஏப்ரல் 1787-இல் மராத்திய-மைசூர் போர்கள் முடிவுற்றதுடன், கஜேந்திரகாட் உடன்படிக்கை மேற்கொள்ளப்பட்டது. இதன்படி, மைசூர் மன்னர்திப்புசுல்தான் மராத்தியர்களுக்கு ரூபாய்  4.8&nbsp;மில்லியன் போர் நட்ட ஈட்டு தொகை செலுத்தவும்; ஆண்டுதோறும் ரூபாய் 1.2&nbsp;மில்லியன் கப்பம் செலுத்தவும் ஒப்புக்கொள்ளப்பட்டது. மேலும் ஐதர் அலியால் கைப்பற்றப்பட்ட அனைத்து நிலப்பரப்புகளையும் மீண்டும் மராத்தியப் பேரரசுக்கே திரும்ப ஒப்படைக்கப்பட்டது.மேலும் ஐதர் அலி மராத்தியர்களுக்கு செலுத்தத் தவறிய நான்காண்டு கப்பத்தொகையை முழுவதும் திப்பு சுல்தான் செலுத்த ஒத்துக்கொண்டார்.

## ஆதார நூற்பட்டியல்
* Duff, James Grant. ''A history of the Mahrattas'', Volume 2
* Kumar, Raj. ''Essays on modern India''
* Sen, Sailendra Nath. ''Anglo-Maratha relations, 1785-96''

## மேற்கோள்கள்

பகுப்பு:மராட்டியப் பேரரசு
பகுப்பு:கர்நாடக வரலாறு
பகுப்பு:மகாராட்டிர வரலாறு
பகுப்பு:இந்தியப் போர்கள்
பகுப்பு:மைசூர் பேரரசு
சோவனூர் புதை குகை

வலது|thumb|250x250px| கேரள திருச்சூர் மாவட்டம் சோவன்னூரில் அடக்கம் குகை
**சோவனூர் புதை குகை** (*Chovvanur burial cave*) என்பது கேரளத்தின், திருச்சூர் மாவட்டம் சோவனூரில் அமைந்துள்ள ஒரு வரலாற்றுக்கு முந்தைய பெருங்கற்காலத்தைச் சேர்ந்த பாறையில் வெட்டி அமைக்கபட்ட குகை ஆகும். இந்த குகைக்குள் நுழைய ஒற்றை நுழைவாயில் உள்ளது. குகை அறையானது வட்டமாக உள்ளது.  ஒற்றை அறை கொண்ட குகையில் இரண்டு திண்ணைகள் உள்ளன. இந்திய தொல்லியல் துறையானது இந்தக் குகையை பாதுகாக்கப்பட்ட நினைவுச்சின்னமாக அறிவித்துள்ளது.  

## குறிப்புகள்

பகுப்பு:கேரள வரலாறு
பகுப்பு:வரலாற்றுக்கு முற்பட்ட இந்தியா
பகுப்பு:திருச்சூர் மாவட்டத்திலுள்ள சுற்றுலாத் தலங்கள்
பகுப்பு:கேரளத்தில் உள்ள குகைகள்
ஜலாலுதீன் உம்ரி

**ஜலாலுதீன் உம்ரி** (பிறப்பு 1935) ஓர் எழுத்தாளர் மற்றும் மத அறிஞர் ஆவார்.  2007 ஆம் ஆண்டு முதல் 2019 ஆம் ஆண்டு வரை ஜமாஅத்தே இஸ்லாமி ஹிந்த் என்ற அமைப்பின் தலைவராக இருந்தார்.   இப்போது சையத் சதாதுல்லா ஹுசைனி என்பவர் தலைவராக உள்ளார்.

## ஆரம்பகால வாழ்க்கை மற்றும் கல்வி
ஜலாலுதீன் 1935 ஆம் ஆண்டு பிரித்தானியாவின் இந்தியாவின் தமிழ்நாட்டின் வடக்கு ஆற்காடு மாவட்டத்தில் புட்டாகிராம் என்ற கிராமத்தில் பிறந்தார். இவர் தமிழ்நாட்டின் உமராபாத்தில் உள்ள ஜாமியா தாருஸ்ஸலாம் என்ற முஸ்லிம் பாடசாலையில் பட்டதாரி பெற்றதால், இவர் 'ஜலாலுதீன் உம்ரி' என்று அழைக்கபட்டார்.

ஜாமியா தாருஸ்ஸலாமில் இருந்து இஸ்லாமிய ஆய்வுகளில் முதுகலைப் பட்டம் பெற்றவர். அலிகார் முஸ்லீம் பல்கலைக்கழகத்தில் ஆங்கில இலக்கியத்தில் இளங்கலை பட்டமும் பெற்றார்.

## குறிப்புகள்

பகுப்பு:1935 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
நெடுமலை குகைகள், பிரலிமட்டம்

thumb| குகையின் வாயில்
thumb| குகை வாயில்
thumb| குகை பிரலிமட்டம் நெடுமாலையில் உள்ள குழிகள்
**நெடுமலை குகைகள்** என்பவை  இந்தியாவின், கேரள மாநிலத்தின், இடுக்கி மாவட்டம் மற்றும் எர்ணாகுளம் மாவட்டத்தின் எல்லையில் உள்ள பிரலிமட்டத்தில் உள்ள குகைகள் ஆகும். பாறைக் குகையின் கருங்கல் பாறை மீது செதுக்கு வேலைகள் செய்யபட்ட குகைகள் இங்கே உள்ளன.  தொல்லியல் ஆய்வாளரும் யுஜிசி ஆராய்ச்சி அறிவியலாளருமான டாக்டர் பி. ராஜேந்திரன் கருத்துப்படி, குகைகளின் காலவரிசையை கவனித்தால் இவை கிமு 4000  காலகட்டத்திய புதிய கற்காலத்தைச் சேர்ந்தவையாக இருக்கும் என்கிறார். 

நெடுமாலையில் உள்ள பிரலிமட்டத்தில் மூன்று குகைகள் கண்டுபிடிக்கப்பட்டுள்ளன. பிரலிமட்ட குகைகளில் பல குழிகளும் தேய்த்து மெருகூட்டபட்ட தரைப்பகுதிகளும் உள்ளன. 

## வரலாற்றுக்கு முந்தைய பாறைக் குகை
thumb| வரலாற்றுக் காலத்துக்கு முந்தைய பாறைக் குகை
இது வரலாற்று காலத்துக்கு முந்தைய காலத்தில்  மனிதனால் உருவாக்கப்பட்ட தங்குமிடம் ஆகும். இது 4 மீட்டர் நீளம், 2 மீ அகலம் மற்றும் 1.5 அடி தடிமன் கொண்ட ஒரு பெரிய ஒற்றை பாறையை மேற்கூரையாக கொண்டுள்ளது. இது 5 அடி உயரமுள்ள இரண்டு பாறைகளின்மீது வைக்கபட்டுள்ளது. குகை வடக்கு-தெற்காக உள்ளது குகையின் வாயில் கிழக்கு பக்கத்தில் உள்ளது. குகை 5 அடி உயரம் கொண்டதாகவும், இரண்டு அல்லது மூன்று நபர்கள் உள்ளே தங்கக் கூடியதாகவும் உள்ளது. இத்தகைய கனமான பாறை மேற்கூரையை வைப்பதற்காக எடுத்துவர ஆரோக்கியமான மனிதர்களும் கூட்டுப்பணியும் தேவை. எர்ணாகுளம் மாவட்டத்தின் நெடுமாலையில் உள்ள பரலிமட்டத்தில் காணப்படும் குகை தங்குமிடம் பெருங்கற்காலப் பண்பாட்டின் கல்திட்டை அல்லது முனியறையின் சிறப்பியல்புகளைக் கொண்டிருப்பதாக இல்லை. ஆனால் கடந்த காலத்தில் மனிதர்களின் தங்குமிடமாக இருதிருக்க வாய்ப்பு உள்ளது. 

## அமைவிடம்
கேரளத்தின் எர்ணாகுளம் மாவட்டத்தின் மஞ்சல்லூர் பஞ்சாயத்தில் பிரலிமட்டம் நெடுமாலை உள்ளது. இது கடலிக்காட்டில் இருந்து 3 கி.மீ தொலைவிலும், வசக்குளத்திலிருந்து 5 கி.மீ தொலைவிலும் உள்ளது. .பயணிகள் கடினமான நிலப்பரப்பில் செல்லவேண்டி இருக்கும். கடலிக்காடு வழியாக காவனா புலுக்காயத் கடாவில் இரண்டு கிலோமீட்டர் நீளத்தை கடக்கும்போது, வழியில் சிறிய மலைகளை கடக்கவேண்டி இருக்கும். Google வரைபடம் 

## குறிப்புகள்


பகுப்பு:கேரளத்தில் உள்ள குகைகள்
ஓங்கி ஆறு

thumb| ஓங்கி நதி
**ஓங்கி ஆறு** () ஓவர்கன்காய் மாகாணத்தின் கன்காய் மலைகளின் தென்கிழக்கு சரிவுகளில் இருந்து பாய்கிறது. 435 கிலோமீட்டர் (270 மைல்கள்) நீளமுள்ள மங்கோலியாவின் வடிநிலத்தில் பாய்கின்றது. இந்த ஆறு சில குறிப்பாக மழை அதிகமுள்ள ஆண்டுகளில், இது வட மத்திய அம்னகோவி மாகாணத்தில் உள்ள உலான் ஏரியில் வடிகிறது. பெரும்பாலான ஆண்டுகளில் உலான் ஏரியை அடையும் முன்பே வறண்டுவிடுகிறது. சமீபத்திய ஆண்டுகளில் இது கூடுதலாக 37 சுரங்கம் தோண்டும் நடவடிக்கைகளால் அச்சுறுத்தலுக்கு உள்ளாகியுள்ளது, ஆனால் செட்ஸ்கீஜின் மாங்க்பாயர் மற்றும் ஓங்கி நதி படுகை இயக்கம் ஆகியவற்றின் வெற்றிகரமான அழுத்தத்தின் காரணமாக பிராந்தியத்தில் ஆய்வுகள் மற்றும் தீங்கு விளைவிக்கும் 35 நடவடிக்கைகளை நிறுத்த உதவியது. இந்தப் பகுதியில் உள்ள மேற்பரப்பு நீர் நிலத்தடி நீர் சுரங்கத் தொழிலில் இருந்து வரும் பாதரசம் மற்றும் சயனைடுகளால் மாசுபடுத்தப்படும் வாய்ப்பினைக் கொண்டுள்ளது.  

## குறிப்புகள்

பகுப்பு:மங்கோலியாவின் புவியியல்
திரிபிரயார் படகுப் போட்டி

**திரிபிரயார் படகுப் போட்டி**  (மலையாளம்: തൃപ്രയാര് ജലോത്സവം) என்பது தென்னிந்தியாவின் கேரளத்தின், திருச்சூர் மாவட்டத்தின் திரிபிராயரின் கொனோலி கால்வாயில் நடைபெறும் பிரபலமான *[[வள்ளங்களி]]* எனப்படும் படகுப் போட்டி ஆகும். திரிபிராயரில் உள்ள இராமர் கோயில் முன் திரிபிரயார் ஆர்ட்ஸ் அண்ட் ஸ்போர்ட்ஸ் கிளப்பினால் படகுப் போட்டி நடத்தப்படுகிறது. பந்தயமானது வெண்ணக்கடாவுலிருந்து திரிபிரயார் வரை மூன்று கிலோமீட்டர் தொலைவுக்கு நடத்தப்படுகிறது.      

## வெற்றியாளர்கள்

## கேரளத்தில் பிற படகுப் போட்டிகள்

* குமரகம் படகுப் போட்டி 
* நேரு கோப்பை படகுப் போட்டி 
* கந்தசங்கடவு படகுப் போட்டி 
* குடியரசுத் தலைவர் கோப்பை படகுப் போட்டி 
* ஆறன்முளா படகுப்போட்டி 

## குறிப்புகள்

பகுப்பு:கேரளத்தில் நடக்கும் படகுப் போட்டிகள்
பகுப்பு:திருச்சூர் மாவட்டம்
வாண்டரர்சு துடுப்பாட்ட அரங்கம்

**வாண்டரர்சு துடுப்பாட்ட அரங்கம்** (*Wanderers Stadium*) அரங்கம் ஜோகன்னஸ்பேர்க் நகரில் தென்னாப்ரிக்காவில் அமைந்துள்ளது. இங்கு தேர்வுத் துடுப்பாட்டம், ஒரு நாள் மற்றும் முதல் தரத் துடுப்பாட்டம் ஆகிய போட்டிகள் இங்கு விளையாடப்படுகின்றது.

## வரலாறு
1956 ஆம் ஆண்டில் இந்த அரங்கத்தில் முதல் போட்டி தென்னாப்ரிக்க இங்கிலாந்து அணிகளுக்கு நடைபெற்றது.   

1991 ஆம் ஆண்டு மீண்டும் தென்னாப்பிரிக்கா பன்னாட்டு துடுப்பாட்டம் விளையாட அனுமதித்ததை தொடர்ந்து புதிய **வாண்டெரர்ச் துடுப்பாட்ட அரங்கமாக** மாற்றப்பட்டது இங்கு 32,000 இருக்கைகள் உள்ளன.  

## உள்நாட்டு போட்டிகள்
2009 இந்தியன் பிரீமியர் லீக் போட்டிகள் அரையிறுதி மற்றும் இறுதிப் போட்டிகளையும் இங்கு நடைபெற்றது. இதில் டெக்கான் சார்ஜர்ஸ் ராயல் சேலஞ்சர்ஸ் பெங்களூர் வீழ்த்தி கோப்பை வென்றது.   

## சிறப்புகள்
வரலாற்று முக்கியத்துவம் வாய்ந்த துடுப்பாட்ட போட்டிகள் இந்த மைதானத்தில் நடந்தது.  

2003 துடுப்பாட்ட உலகக்கிண்ணம் இறுதிப் போட்டி இந்த மைதானத்தில் நடைபெற்றது. இந்த அரங்கம் தென்னாப்பிரிக்காவிற்கும் ஆத்திரேலியாவிற்கும் இடையில் விளையாடிய மிகச்சிறந்த ஒருநாள் சர்வதேச போட்டிகளில் ஒன்றாகும், இதில் உலக சாதனை படைத்த 434 இலக்குகளை கடந்து தென்னாப்பிரிக்க அணி வெற்றி பெற்றது.  

18 சனவரி 2015 அன்று, வாண்டரர்ஸ் மைதானத்தில் தென்னாப்பிரிக்காவின் ஏ பி டி வில்லியர்ஸ் மேற்கிந்தியத்தீவுகள் துடுப்பாட்ட அணி ஒருநாள் போட்டியில் 16 பந்துகளில் 50 ரன்கள் எடுத்தார், இதற்கு முன்னர் இலங்கை வீரர் சனத் ஜயசூரியாவின் வசம் இருந்தது 19 ஆண்டு சாதனையை முறியடித்தார். அதே போட்டியில், கோரி ஆண்டர்சனின் மிக வேகமாக ஒருநாள் சதம் சாதனையையும் முறியடித்தார் 31 பந்துகளில் 100 ரன்கள் எடுத்தார். அவர் 149 ரன்கள் எடுத்தார்.  

21 பிப்ரவரி 2016 அன்று இங்கிலாந்துக்கு எதிரான இருபது20 போட்டியில் தென்னாப்பிரிக்காவுக்காக ஏபி டிவில்லியர்ஸ் மிக வேகமாக அரை சதம் (21 பந்துகள்) அடித்தார்.    

## மேற்கோள்கள்

பகுப்பு:Coordinates on Wikidata
பகுப்பு:தென்னாபிரிக்கத் துடுப்பாட்டத் திடல்கள்
ஆர். குண்டுராவ்

**குண்டுராவ்** (கன்னடம்: ಗುಂಡೂ ರಾವ್, பி.  ஏப்ரல்  08, 1937) இந்திய தேசிய காங்கிரசு  இந்திய அரசியல்வாதி ஆவார். இவர் சனவரி 12 , 1980 முதல்  06 சனவரி 1983 வரை  கர்நாடக மாநிலத்தில் முதலமைச்சர் பதவியிலிருந்தார் .

## இளமைக் காலம்
குண்டுராவ்,  08 ஏப்ரல் , 1932ஆம் ஆண்டு குசால்நகர் சேர்ந்த ராமராவ்  மற்றும் சின்னமா  ஆகியோருக்கு மகனாகப் பிறந்தார். இவரின் தந்தை பள்ளி தலைமையாசிரியர் ஆவார். இவர் கன்னட பிராமண குடும்பத்தினைச் சேர்ந்தவர்.

## அரசியல் வாழக்கை
குண்டு ராவ் தனது அரசியல் வாழ்க்கையை  குசால்நகரின்  நகராட்சித் தலைவராகத் தொடங்கினார். இந்த பதவியில் இவர் பத்து ஆண்டுகள் பணியாற்றினார். பின்னர், 1972 மற்றும் 1978ஆம் ஆண்டுகளில் சோமவாரப்பேட்டை  சட்டமன்ற உறுப்பினராக  தேர்ந்தெடுக்கப்பட்டார். தேவராஜ் அர்ஸ் தலைமையிலான அரசாங்கத்தில் அமைச்சராகவும், குறுகிய காலத்திற்கு எதிர்க்கட்சித் தலைவராகவும் பணியாற்றினார். பின்பு கர்நாடக மாநில முதல்வர் ஆனார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1937 பிறப்புகள்
பகுப்பு:1993 இறப்புகள்
பகுப்பு:கர்நாடக அரசியல்வாதிகள்
பகுப்பு:கர்நாடக முதலமைச்சர்கள்
பகுப்பு:கர்நாடக நபர்கள்
மைசூர் வெளிச்சுற்று வட்டச் சாலை

**மைசூர் வெளி சுற்று வட்ட சாலை** (Mysore Outer Ring Road) என்பது தென்னிந்திய நகரமான மைசூருக்குள் 42.5 கிலோமீட்டர் (26.4 மைல்கள்) நீளமுடைய சுற்று வட்டச் சாலையாகும்.  இந்த சாலை முதலில் எட்டு வழிச் சாலையாக அகலப்படுத்த திட்டமிடப்பட்டது. ஆனால் இணைப்பு சாலை ஒன்றை உருவாக்குவதற்கான நிதியை விடுவிப்பதற்காக ஆறு வழிச் சாலையாகக் குறைக்கப்பட்டது.சாலையின் பெரும்பகுதி 2012 ஆம் ஆண்டில் திறக்கப்பட்டது. சாலையின் போக்கில் நான்கு இருப்புப்பாதைப் பாலங்கள் உள்ளன.  

## குறிப்புகள்

பகுப்பு:மைசூர்
பகுப்பு:கர்நாடகத்தில் போக்குவரத்து
இடமலயாறு அணை

**இடமலயாறு அணை** (     ) என்பது தென் இந்தியா மாநிலமான, கேரளத்தின்  எர்ணாகுளத்தின், என்னாக்கலில் அமைந்துள்ள ஒரு பல்நோக்கு கான்கிரீட்  அணை ஆகும். இந்த அணையானது பூததங்கெட்டுக்கு அருகே பெரியாற்றின்  துணை ஆறான இடமலயாற்றின், குறுக்கே கட்டபட்டுள்ளது.  நீளத்துடன் 1985 இல் முடிக்கப்பட்ட இந்த  அணை மேற்குத் தொடர்ச்சி மலையின் அழகிய மலைகளில்  பரப்பளவில்  பல்நோக்கு நீர்த்தேக்கமாக உள்ளது.

நீர்த்தேக்கத்தில் சேமிக்கபட்ட நீரைப் பயன்படுத்தப்படுத்தி நீர் மின் ஆற்றல் தயாரிக்கபடுகிறது. இதில் 37.5 மெகாவாட் திறன் கொண்ட இரண்டு அலகுகளாக 75 மெகாவாட் திறன் கொண்டதாக உள்ளது. இது ஆண்டுக்கு  380 கிலோவாட் மணி  மின்சாரத்தை உற்பத்தி செய்கிறது.

இடமலாயறு அணையிலுள்ள நீர்  மின் உற்பத்தி நிலையத்தை  கேரள மாநில மின்சார வாரியம் இயக்கி வருகிறது. இடமலாயறு மின் நிலையத்தின் அடிநீர்த் தேக்கம் கால்வாயில் இருந்து வெளியேற்றப்படும் தண்ணீரைத் திருப்புவதன் மூலம் இந்த அணை இடமலாயாறு நீர்ப்பாசன மேம்பாட்டு திட்டத்திற்கு பயனளிக்கும்.

## நிலவியல்
கேரளாவில் பெரியாறு ஆற்றின் துணை ஆறான இடமலயாற்றில் இந்த இடமலாறு அணை அமைந்துள்ளது. இடைமலையாறானது ஆனை மலைகளில்  உயரத்தில் உருவாகிறது . இந்த ஆறு ஒரு வற்றாத ஆறாகும், இது  நீர்ப்பிடிப்பு பகுதியை கொண்டுள்ளது. இதன் நீர்ப்பிடிப்பு பகுதியானது ஆண்டுக்கு  மழையைப் பெறுகிறது  , இதில் 90% சூன் முதல் செப்டம்பர் வரையிலான மழைக்காலங்களில் பொழிகிறது.

இந்த அணையானது எர்ணாகுளம் மாவட்டத்தில் உள்ள எர்ணாகுளத்திலிருந்து  ) தொலைவிலும்,   பெரியாறு ஆற்றில் உள்ள பூததங்கெட்டு அணையில் இருந்து (மலையாள மொழியில் நேரடி பொருள்: "அசுரன் அணை")    தொலைவிலும் உள்ளது. 
வலது|thumb| பறவைகள் காணப்படும் நீர்த்தேக்கப் பகுதி

## பறவைகள்
இடமலையாறு அணையின் நீர்த்தேக்க பகுதியில், பல வகையான பறவைகள் காணப்படுவதாக பதிவாகியுள்ளன. அவையாவன: மேற்கத்திய பொன்முதுகு மரங்கொத்தி கரும்புள்ளி மரங்கொத்தி, மேற்கத்திய பொன்முதுகு மரங்கொத்தி, பொன்முதுகு மரங்கொத்தி, பெரிய பொன்முதுகு மரங்கொத்தி, கிரிம்சன்-முன்பக்க பார்பெட், மலபார் சாம்பல் இருவாச்சி, தீக்காக்கை, டாலர்பேர்ட், சின்ன மீன்கொத்தி, தடித்த அலகு மீன்கொத்தி, அக்காக்குயில் தடித்த அலகு மீன்கொத்தி, செந்தலைக் கிளி, நீலப் பைங்கிளி, பழுப்பு முள்வால் உழவாரன், சிறிய காட்டு ஆந்தை, பெரிய பச்சைப் புறா, மரகதப்புறா, சாம்பல் நிறமுள்ள பச்சை புறா, ஆற்று ஆலா, செம்பருந்து, இருவாய்ச்சி, சாம்பல் தலை மீன்பிடிக் கழுகு, கருங்கழுகு, தேன் பருந்து, பெரும் பருந்து, சிறிய பச்சைக் கொக்கு, நத்தை குத்தி நாரை சிறிய மின்சிட்டு, சீகார்ப் பூங்குருவி,  நீலச்சிட்டு, சாம்பற் சிட்டு, பாறை தகைவிலான், செம்பிட்டத் தில்லான், ஆசியக் குயில், மஞ்சள்-மிக்கக் கவலையான புல்புல், வயநாட்டுச் சிரிப்பான், உளறுவாய் குருவி, பன்றிக்குருவி, வெள்ளை வயிற்று மரங்கொத்தி போன்றவை ஆகும்.

## குறிப்புகள்

பகுப்பு:எர்ணாகுளம் மாவட்டத்திலுள்ள அணைகள்
பகுப்பு:Coordinates on Wikidata
பகுப்பு:எர்ணாகுளம் மாவட்டம்
திருநாவுக்கரசு (ஒளிப்பதிவாளர்)

**எசு.** **திருநாவுக்கரசு (S. Thirunavukarasu)** (பிறப்பு: 21 சூலை 1966) **திரு** என்ற பெயரால் அறியப்படும் ஓர் இந்திய ஒளிப்பதிவாளர் ஆவார். தமிழ்நாட்டைச் சேர்ந்த இவர்* [[24 (தமிழ்த் திரைப்படம்)|24]]*  (2016) படத்திற்காகச் சிறந்த ஒளிப்பதிவிற்கான தேசியத் திரைப்பட விருதைப் பெற்றார்.

## வேலை
முக்கியமாக தமிழ், மலையாளம், இந்தி ஆகிய மொழிகளில் திருவின் திரைப்படங்கள் உள்ளன. இவர் ஆரம்பத்தில் ஒளிப்பதிவாளர் பி.சி.ஸ்ரீராமின் கூட்டாளியாகப் பணியாற்றினார்.

இயக்குநர் மேஜர் இரவியுடன் இணைந்து மலையாளத் திரைப்படமான *மிஷன் 90 நாள்* திரைக்கதை எழுதியுள்ளார்.

கடந்த 15 ஆண்டுகளில் 1000-இற்கும் மேற்பட்ட தொலைக்காட்சி விளம்பரங்களை உருவாக்கியுள்ளார். இவர் இந்தியாவின் முக்கியமான விளம்பரத் தயாரிப்பு நிறுவனங்களுடனும் இணைந்து பணியாற்றியுள்ளார்.

## ஒளிப்பதிவு செய்த திரைப்படங்கள்

## விருதுகள்

* சிறந்த ஒளிப்பதிவாளருக்கான பிலிம்பேர் விருது - தெற்கு மற்றும் *[[காஞ்சிவரம்|காஞ்சிவாரத்திற்கான]]* வி. சாந்தரம் விருது (2008) 
* *[[24 (தமிழ்த் திரைப்படம்)|24]]* (2017) க்கான சிறந்த ஒளிப்பதிவுக்கான தேசிய திரைப்பட விருது 

## மேற்கோள்கள்

## வெளி இணைப்புகள்
* 

பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:நாமக்கல் மாவட்ட மக்கள்
பகுப்பு:1968 பிறப்புகள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:வாழும் மக்கள்
ஒட்டர்

**ஒட்டர்** (*Oddar*, *Vodra, Odde*,  Bhovi, or *Waddar*) எனப்படுவோர் இந்திய மாநிலங்களான தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில் வாழுகின்ற தெலுங்கு பேசும் இனக்குழுவினர் ஆவார்.

இச்சமூகத்தினர் போயர், பண்டி, கொட்டா இனத்தவர்களை ஒத்திருக்கின்றனர். இவர்கள்  விஜயநகர ஆட்சியின் காலத்தில் ஒடிசாவில் இருந்து தமிழகம் வந்தனர். அந்த காரணத்தால், இச்சமூகத்தினர் ஒட்டர் என அழைக்கப்படுகின்றனர். இச்சமூகத்தினர் தெலுங்கு மொழியை தாய்மொழியாகக் கொண்டோராவர். இவர்கள் தமிழ்நாடு அரசின் இட ஒதுக்கீடு பட்டியலில், மிகவும் பிற்படுத்தப்பட்ட வகுப்பில் உள்ளனர்.
ஒட்டர், போயர் சமூக மக்களுக்கு பண்டி, கொட்டா என்ற சாதிச்சான்று வழங்கி தாழ்த்தப்பட்டோர் பட்டியலில் சேர்க்க வேண்டும் என *பண்டி, கொட்டா சமுதாய மக்கள் நலச் சங்கத்தினர்* கோரிக்கை வைக்கின்றனர்.

## பெயர்கள்
ஒட்டர் சமூகம் பல பெயர்களால் அழைக்கப்படுகிறது. அவை கல் ஒட்டர், மண் ஒட்டர், மரம் ஒட்டர், உப்புர ஒட்டர், சூரா மாரி ஒட்டர்கள், பெத்த போயர், ஒட்ராஜ்புத், சூரிய குல சத்திரியர், சந்திர குல சத்திரியர், போயர்.

## தொழில்
இவர்கள் கல் உடைத்தல், கட்டிட வேலைகள், செங்கல் தயாரித்தல்,  சுண்ணாம்பு தயாரிக்கும் மூலங்கள் வெட்டுதல், அணைகள் கட்டுதல், போன்ற பணிகளை முக்கிய வாழ்வாதாரமாகக் கொண்டுள்ளனர்.

## மேற்கோள்கள்

பகுப்பு:தெலுங்குச் சமூகங்கள்
பகுப்பு:சாதிகள்
காந்தா சிங்

**காந்தா சிங்** (Ganda Singh) இந்தியாவில் பெரோஸ்பூரைச் சேர்ந்த இவர், கதர் கட்சியின் முக்கிய உறுப்பினராக இருந்தார். இவர் சீனாவின் ஆன்கோவில் சிறிது காலம் கழித்தார். அங்கு இவர் 1926 இல் சாங் கை-சேக்கைச் சந்தித்தார். மேலும், எம்.என். ராயை 1927 இல் சந்தித்தார். சான் காய் சேக்கை சந்தித்தபோது, இவர் பிரித்தானிய எதிர்ப்பு உரையை நிகழ்த்தியதாகக் கூறப்பட்டது. அதே நேரத்தில் ராயின் சீக்கிய குருத்வாராவுக்கு சென்றபோது நடந்த வரவேற்பு நிகழ்ச்சியில் இவர் பங்கேற்றார். இது கதரியக்க நடவடிக்கைக்கான மையமாக அமைந்தது. இவர் அப்போது இந்துஸ்தான் கதர் தண்டோராவின் பணியாளராக இருந்தார் . அக்டோபர் 1927 இல் இவர் நாங்கிங்கிற்கு குடிபெயர்ந்தார். அங்கு இவர் இந்துஸ்தான் கதர் தண்டோராவின் ஆசிரியராகப் பணியாற்றினார். மேலும் கிழக்கு ஒடுக்கப்பட்ட மக்கள் சங்கத்தின் ஒரு கிளையையும் நிர்வகித்தார். 1927 ஆம் ஆண்டில் அர்ஜுன் சிங்கும், உத்தம் சிங் ஆகியோரால் நாங்கிங்கிற்கு இவர் சென்றதுடன், மற்றவர்களும் 1929 இல் இணைந்தனர். அதன்பிறகு, இவர் நாட்டிலிருந்து நாடு கடத்தப்பட்ட கதர் கட்சித் தலைவர்கள் குழுவில் ஒருவரானார்.

## மேற்கோள்கள்

பகுப்பு:இந்தியப் புரட்சியாளர்கள்
பண்டிட் கன்சி ராம்

பண்டிட் **கன்சி ராம்** (Pandit Kanshi Ram) (13 அக்டோபர் 1883 - 27 மார்ச் 1915) இவர் ஓர் இந்திய புரட்சியாளராவார்., ஹர் தயால் மற்றும் சோஹன் சிங் பக்னா ஆகியோருடன் கதர் கட்சியை நிறுவிய மூன்று முக்கிய உறுப்பினர்களில் ஒருவராக இருந்தார். கட்சியின் அடித்தளத்திலிருந்து 1913 வரை இவர் பொருளாளராக பணியாற்றினார். முதலாம் உலகப் போரின்போது பிரிட்டிசு இந்திய இராணுவத்தில் கலகங்களைத் தூண்ட முயன்ற கதர் கலகத்தின் ஒரு பகுதியாக 1914 இல் இவர் இந்தியா திரும்பினார். தோல்வியுற்ற பிப்ரவரி சதித்திட்டத்தின் பின்னர் இவர் கைது செய்யப்பட்டார். பின்னர் லாகூர் சதி விசாரணையில் விசாரணைக்கு உட்படுத்தப்பட்டார். இவர் கர்த்தார் சிங் சரபா, விஷ்ணு கணேஷ் பிங்களே ஆகியோருடன் குற்றம் சாட்டப்பட்டு, மார்ச் 27, 1915 அன்று தூக்கிலிடப்பட்டார்.

## மேற்கோள்கள்

பகுப்பு:இந்தியப் புரட்சியாளர்கள்
நேதாஜி பல்கார்

**நெதோஜி பல்கார்** (**Netoji Palkar**) (1620–1681) மராத்தியப் பேரரசர் சிவாஜியின் தலைமைப் படைத்தலைவர் ஆவார். இவர் சந்திராசேனியா காயஸ்த பிரபு குடும்பத்தில் பிறந்தவர். நேதாஜியின் தந்தை பிஜப்பூர் சுல்தானகத்தில் ஒரு ஜாகீர்தாராக இருந்தவர்.

சிவாஜியின் தலைமைப் படைத்தலைவராக இருந்த மன்கோஜி ததோன்டே 1657-இல் இறந்த பிறகு நேதோஜி பல்கார் தலைமைப் படைத்தலவரானார். அப்சல் கானின்  இறப்பிறகுப் பின்னர், நேதோஜி பல்கார் பிஜப்பூர் சுல்தானகத்தின் பெரும்பகுதிகளை கைப்பற்றினார். இவரை சிவாஜியின் மறு உருவம் என்பர். 1665 வரை இவர் தக்காணத்தின் முகலாயப் படைகளை சிம்ம சொப்பனமாக விளங்கினார்.

1665-இல் செய்து கொள்ளப்பட்ட புரந்தர் உடன்படிக்கை (1665) படி, சிவாஜி தன்னிடமிருந்த 13 கோட்டைகளை முகலாயர்களைக்கு  வழங்கினார். இருப்பினும் சிவாஜி பிஜப்பூர் சுல்தானகத்தின் நிலப்பரப்புகளை கைப்பற்றினார். இக்காலத்தில் நேதோஜி பல்கார் பிஜப்ப்பூர் சுல்தானின் படைகளிடம் சிக்கினார். இதனிடையே முகலாயப் பேரரசர் அவுரங்கசீப்பின் ஆணையின் பேரில், சிவாஜி தனது படைபலத்தை குறைத்துக் கொள்ள வேண்டியதாயிற்று. மேலும்  சிவாஜி, பிஜப்பூர் சுல்தானிடம் சிக்கிய நேதோஜி பல்காரை விடுவிக்கும் முயற்சியை அவுரங்கசீப் தடுத்தார்.

அவுரங்கசீப்பை, சிவாஜி ஆக்ராவில் சந்திக்கும் போது  நேதோஜி பல்கார், முகலாய தலைமைப் படைத்தலைவர்  முதலாம் ஜெய் சிங்கின் படையில் சேர்ந்திருந்தார். சிவாஜி ஆக்ரா கோட்டையிலிருந்து தப்பியதால்  முதலாம் ஜெய் சிங் அவுரங்கசீப்பின் நன்மதிப்பை இழந்தார்.

## முகலாயர்க்ளிடம் சிக்குதல், மதமாற்றம் செய்யப்படல், மீண்டும் இந்து சமயத்திற்கு திரும்பல்
ஆக்ரா கோட்டையிலிருந்து சிவாஜி தப்பியதால், கோபமுற்ற அவுரங்கசீப், பழிக்குப் பழியாக, நேதோஜி பல்காரை சிறையில் அடைக்க ஜெய் சிங்கிற்கு உத்தரவிட்டார்.
மேலும் நேதோஜி பல்காரை இசுலாமிய மதத்திற்கு மாற்றப்பட்டு, முகமது குலி கான் என பெயரிடப்பட்டது.  மேலும் நேதோஜி பல்காரின் மனைவிகளை தில்லிக்கு வரவழைக்கப்பட்டு, அவர்களை இசுலாம் மதத்திற்கு கட்டாயமாக மதம் மாற்றப்பட்டனர். 

நேதோஜி பல்கார் ஆப்கானித்தானில் உள்ள கந்தகார் கோட்டையின் தலைவர் பதவிக்கு நியமிக்கப்பட்டார். முகலாயப் பேரரசுக்கு   ஆதரவாக நேதோஜி பல்கார் பஷ்தூன் போராளிகளுக்கு எதிராக காபூல், காந்தாரம் பகுதிகளில் போரிட்டார். இதனால் அவுரங்கசீப்பிற்கு நேதோஜி பல்கார் மீது நம்பிக்கை கூடியதால், அவரைக் கொண்டு சிவாஜியை பிடிப்பதற்கான, தக்காணப் படைத் தலைவர் திலிர் கானின் தலைமையிலான படையில் சேர்த்தார்.

மகாராட்டிராவை வந்தடைந்த நேதாஜி பல்கார், சிவாஜியின் ராய்கட் கோட்டைக்குச் சென்று, தன்னை மீண்டும் இந்து சமயத்தில் இணைத்துக் கொண்டார். நேதாஜி பல்கார் 1681-இல் இறந்தார்.

## மேற்கோள்கள்

 

பகுப்பு:மராட்டியப் பேரரசு
பகுப்பு:மராத்தியர்கள்
பகுப்பு:1620 பிறப்புகள்
பகுப்பு:1681 இறப்புகள்
பகத் சிங் திந்த்

**பகத் சிங் திந்த்** (Bhagat Singh Thind) (1892 அக்டோபர் 3 &nbsp; - 1967 செப்டம்பர் 15) இவர் ஓர் இந்திய அமெரிக்க  எழுத்தாளரும், ஆன்மீகம்  குறித்த விரிவுரையாளரும் ஆவார். இவர் முதலாம் உலகப் போரின்போது அமெரிக்க அக்கிய நாடுகள் தரைப்படையில் பணியாற்றினார். மேலும், அமெரிக்காவின் குடியுரிமையைப் பெற இந்திய மக்களுக்கு உள்ள உரிமை தொடர்பாக ஐக்கிய அமெரிக்க உச்ச நீதிமன்றத்தில் வழக்காடினார்.

முதலாம் உலகப் போர் முடிவடைவதற்கு சில மாதங்களுக்கு முன்னர் அமெரிக்க ஐக்கிய நாடுகள் இராணுவத்தில் இவர் சேர்க்கப்பட்டார். போருக்குப் பிறகு, காகசீயர்களுக்கு அத்தகைய உரிமைகள் கிடைப்பதாக ஒரு சட்ட தீர்ப்பைத் தொடர்ந்து, இவர் ஒரு இயற்கை குடிமகனாக மாற முயன்றார். 1923 ஆம் ஆண்டில், அமெரிக்காவின் இவரது வழக்கில் "வெள்ளை நபர்", "ஆப்பிரிக்க வம்சாவளியைச் சேர்ந்தவர்" அல்லது "ஆப்பிரிக்க உள்ளூர் அன்னியர்" என்ற வரையறையைப் பூர்த்தி செய்யத் தவறியதற்காக, இவருக்கு எதிராக ஐக்கிய அமெரிக்க உச்ச நீதிமன்றம் தீர்ப்பளித்தது. இது அனைத்து இந்திய அமெரிக்கர்களுக்கும் அமெரிக்காவின் குடியுரிமையைப் பெறுவதற்கான உரிமையை முன்கூட்டியே மறுத்துவிட்டது.

இவர் அமெரிக்காவில் இருக்கும்போது, பெர்க்லியின் கலிபோர்னியா பல்கலைக்கழகத்தில் இறையியலிலும், ஆங்கில இலக்கியத்திலும் முனைவர்  பட்டம் பெற்றார். மேலும் மீவியற்பியல் குறித்த விரிவுரைகளை வழங்கினார். இவரது சொற்பொழிவுகள் சீக்கிய மத தத்துவத்தை அடிப்படையாகக் கொண்டவை. ஆனால் மற்ற உலக மதங்களின் வசனங்கள் மற்றும் ரால்ப் வால்டோ எமர்சன், வால்ட் விட்மேன் மற்றும் ஹென்றி டேவிட் தோரே ஆகியோரின் படைப்புகள் பற்றிய குறிப்புகள் இதில் அடங்கும். இவர் பிரித்தானியப் பேரரசிலிருந்து இந்திய சுதந்திரத்திற்காக பிரச்சாரம் செய்தார். 1936 ஆம் ஆண்டில், நியூ யார்க் மாநிலத்தின் மூலம் அமெரிக்காவின் குடியுரிமைக்கு இவர் வெற்றிகரமாக விண்ணப்பித்தார்.

## ஆரம்ப கால வாழ்க்கை
இந்தியாவின் பஞ்சாப் மாநிலத்தில் அமிர்தசரஸ் மாவட்டத்தில் தராகர் தலவா கிராமத்தில் 1892 அக்டோபர் 3 ஆம் தேதி இவர் பிறந்தார்.

## அமெரிக்காவில் திந்த்
இவர் 1913 இல் ஒரு அமெரிக்க பல்கலைக்கழகத்தில் உயர் கல்வியைத் தொடர அமெரிக்கா வந்தார். சூலை 22, 1918இல், இவர் முதலாம் உலகப் போரில் போராட அமெரிக்க இராணுவத்தால் நியமிக்கப்பட்டார். மேலும் நவம்பர் 8, 1918இல், இவர் *சார்ஜென்ட்* பதவிக்கு உயர்த்தப்பட்டார். இவர் திசம்பர் 16, 1918 இல் ஒரு கௌரவமான பதவியைப் பெற்றார்.

## இறப்பு
செப்டம்பர் 15, 1967 அன்று இவர் இறந்தபோது ஒரு புத்தகம் எழுதிக் கொண்டிருந்தார். இவர் மார்ச் 1940 இல் திருமணம் செய்துகொண்ட இவரின் மனைவி விவியன் என்பவர் மூலம் இவருக்கு தாரா என்ற ஒரு மகளும், டேவிட் என்ற ஒரு மகளும் பிறந்தனர்.  இவரின் மகன் டேவிட் அமெரிக்காவிற்கு இவரது  தத்துவத்தை பரப்புவதற்காக ஒரு வலைத்தளத்தை உருவாக்கினார். இவர் தனது தந்தையின் இரண்டு புத்தகங்களை மரணத்திற்குப் பின் வெளியிட்டார்.

## மேற்கோள்கள்

Lee, Erika. *[https://archive.org/details/makingofasianame00leee  The Making of Asian America: A History]*. New York, NY: Simon and Schuster, 2016.

## மேலும் படிக்க
*  - Direct link
## வெளி இணைப்புகள்

* Bhagat Singh Thind materials in the South Asian American Digital Archive (SAADA)
* PBS - Roots in the Sand - Bhagat Singh Thind
* Dr. Bhagat Singh Thind
* Golden Temple, Amritsar, Sri Harmandir Sahib, Darbar Sahib, Hari Mandir, Sikhism, Famous Temples of India, Ancient Temples of India, Temples India, Darbar Sahib, Swaran Mandir

பகுப்பு:அமெரிக்க இந்தியர்கள்
பகுப்பு:1967 இறப்புகள்
பகுப்பு:1892 பிறப்புகள்
குலாப்சந்த் இராசந்த்

**குலாப்சந்த் இராச்சந்த் தோசி** (1898-1967) இவர் வால்சந்த் குழுமத்தின் வாரிசும், பிரபல தொழிலதிபரும், அறக்காரியங்களை செய்தவரும், தேசியவாதியுமாவார்.  

## பின்னணி
இராச்சந்த் தோசியின் இரண்டாவது திருமணத்தின் மூலம் பிறந்த மகனும், வால்சந்த் இராசந்த்தின் சகோதரருமாவார். இவர் மகாராட்டிராவின் சோலாப்பூரில் குசராத்தி சமணக் குடும்பத்தில் பிறந்தார். இவர்கள் முதலில் குசராத்தில் வான்கானேர் நகரைச் சேர்ந்தவர்கள்.   இலால்சந்த் இராச்சந்த், ரத்தன்சந்த் இராச்சந்த் ஆகிய இருவரும் இவரது சகோதரர்களாவர்.  

### செயற்பாட்டாளர்
இவர், 1944-1945 ஆண்டுகளில் மகாராட்டிரா இந்து சபையின் தலைவராகவும், வீர் சாவர்க்கரின் நெருங்கிய கூட்டாளியாகவும் இருந்தார். 1930களில், இவர் தனது தேசியவாத நடவடிக்கைகளுக்காக பிரித்தானிய அரசால் கைது செய்யப்பட்டார்.   

### வால்ச்சந்த்நகர் தொழில் நிறுவனங்கள்
முதன்மைக் குழு நிறுவனமான வால்ச்சந்த்நகர் தொழில் நிறுவனத்தின் நவீனமயமாக்கலுக்கும், மாற்றத்திற்கும் இவர் பொறுப்பேற்றார்.   

### குடும்பம்
இவரது இரண்டு திருமணங்களிலிருந்து பல மகன்கள் பிறந்தனர். அவற்றில் பாகுபலி குலாப்சந்த்  என்பவரும் அஜித் குலாப்சந்த் என்பவரும் குறிப்பிடப்பட்டுள்ளனர். மேலும் அஜித் இப்போது முதன்மை குழு, எச்.சி.சி நிறுவனம் உள்ளிட்ட பல குழு நிறுவனங்களுக்கு தலைமை தாங்குகிறார்.   மற்ற முதன்மை நிறுவனமான வால்ச்சந்த்நகர் தொழில்நிறுவனங்கள் இப்போது இவரது சகோதரர் லால்சந்த் இராச்சந்தின் மகன்களால் நடத்தப்படுகிறது. குடும்பங்களின் வணிகப் பிரிவுக்குப் பிறகு, வால்சந்த் குழுமத்தின் நிறுவனர் வால்சந்த் இராச்சந்த் எந்த வாரிசுகளும் இல்லாமல் இறந்தார்.  

### பிற படைப்புகள்
வால்சந்த் குழுமத்தால் நடத்தப்படும் பல்வேறு பள்ளிகள், கல்லூரிகள் மற்றும் மருத்துவமனைகளின் அறங்காவலராக இவர் இருந்தார்.  

மேலும், குந்தா-குந்தா பிரபிருத சங்கிரகா போன்ற சமண மதத்தைப் பற்றி பல புத்தகங்களை எழுதியுள்ளார்.   

## மேற்கோள்கள்

பகுப்பு:இந்தி எழுத்தாளர்கள்
பகுப்பு:1967 இறப்புகள்
பகுப்பு:1898 பிறப்புகள்
பாஜி பிரபு தேஷ்பாண்டே

**பாஜி பிரபு தேஷ்பாண்டே** (**Baji Prabhu Deshpande**) (1615 - 1660) மராத்தியப் பேரரசர் சிவாஜியின் அமைச்சரும், படைத்தலைவரும் ஆவார். போரின் போது மன்னர் சிவாஜியை, எதிரிகளிடமிருந்து பன்காலா கோட்டையிலிருந்து காப்பாற்றி, தனது இன்னுயிரை துறந்தவர் ஆவார். மன்னர் சிவாஜியை விட 15 ஆண்டுகள் மூத்தவர் பாஜி பிரபு தேஷ்பான்டே. இவர் சந்திரசேன காயஸ்த பிரபு குடும்பத்தில் பிறந்தவர்.

## பவன் கிந்த் சண்டை
 

அப்சல் கானை சிவாஜி கொன்றதால், பிஜப்பூர் சுல்தானகத்தின் படைகள் சிவாஜியின் பிரதாப்காட் கோட்டையை முற்றுகையிட்டனர். எனவே சிவாஜி பிஜப்பூர் சுல்தானகத்தின் அடர்ந்த காட்டுப் பகுதிகளில் சிவாஜி தம்மை மறைத்துக் கொண்டார்.

சில நாட்களில் சிவாஜியின் மராத்தியப் படைகள் கோலாப்பூர் அருகே உள்ள பன்கலா கோட்டையை கைப்பற்றியது.  இதனிடையே நேதாஜி பல்கார் தலைமையிலான மராத்தியப் படைகள் பிஜப்பூரை முற்றுகையிட்டது. அதே நேரத்தில் சிவாஜியின் படைகள் பன்கலா கோட்டையை முற்றுகையிட்டு கைப்பற்றியது.  

எத்தியோப்பியோவைச் சேர்ந்த சித்திக் ஜோகர் எனும் பிஜப்பூர் படைத்தலைவர் சிவாஜி மறைந்திருக்கும் இடத்தை தேடி, பன்கலா கோட்டை முற்றுகையிட்டார். நேதாஜி பல்கார் தனது படைகளுடன் சித்திக் ஜோகரின் படைகளை தொடர்ந்து தாக்கினார். ஆனால் அவரது முயற்சி தோல்வியில் முடிந்தது.

இறுதியாக சிவாஜியும், பாஜி பிரபு தேஷ் பாண்டேவும் வகுத்த திட்டப்படி,  இரவு நேரத்தில் குறைந்த படைகளுடன் விஷால்காட் கோட்டையை கைப்பற்றினர். பிஜப்பூர் படைகளை ஏமாற்றும் நோக்கில்  *சிவ நாவி*  என்பவர் சிவாஜியைப் போன்று மாறுவேடம் அணிந்து பிஜப்ப்பூர் சுல்தான் படைகளிடம் சரணடைந்தார். பாஜி பிரபு தேஷ் பாண்டே தலைமையில் 600 மராத்திய வீரர்கள் ஆடி மாத பௌர்ணமி அன்று, பிஜப்பூர் படைகளின் விஷால்காட் கோட்டை முற்றுகையை தகர்த்தனர்.

பிஜப்பூர் சுல்தானின் படைகள் தங்கள் தவறை உணர்ந்தவுடன், துரத்தல் மீண்டும் சிவாஜியின் படைகளை துரத்தத் தொடங்கியது. சித்தி ஜோஹரின் மருமகன் சித்தி மசூத் தலைமையில், பிஜப்பூர் படைகள் கோட்கிந்து கணவாய அருகில், மராட்டியர்களை எதிர்கொண்டனர்.  சிவாஜியும், மராத்தியப் படையில் பாதி பேரும் விஷால்காத்துக்குத் தள்ளப்பட்டனர், அதே நேரத்தில் பாஜி பிரபு, அவரது சகோதரர் புலாஜி மற்றும் மீதமுள்ள 300 பேர் கொண்ட படையினரை தடுத்த, பிஜப்பூர் சுல்தான் வீரர்களுக்கு எதிராக 18 மணி நேரத்திற்கும் மேலாக  போராடினர். 

இந்த சண்டையின் போது பாஜி பிரபு "தண்ட் பட்டா" என்ற ஆயுதத்தைப் பயன்படுத்தி, சாகும் வரை போராடினார்.  விஷால்கந்து கோட்டைக்கு சிவாஜி தனத் 300 படைவீரர்களுடன் அணுகிய போது,  ஏற்கனவே விஷால்கந்து கோட்டையை பிஜப்பூர் சுல்தான் படைத்தலைவர்களான சூர்ராவ் சர்வே மற்றும் ஜஸ்வந்த்ராவ் டால்வி முற்றுகையிட்டனர். அவர்களை சிவாஜி தனது 300 ஆட்களுடன் கோட்டையை அடைய சர்வேவை தோற்கடிக்க வேண்டியிருந்தது.

## மேற்கோள்கள்

## வெளி இணைப்புகள்

* A history of the Maratha people p.168-171
* Read about Bajiprabhu deshpande
* HinduJagruti.org
* Full text of "Ethnographical notes on Chandraseniya Kayastha Prabhu"

பகுப்பு:மராட்டியப் பேரரசு

பகுப்பு:மராத்தியர்கள்
பழசி அணை

**பழசி அணை** (*Pazhassi Dam*) என்பது தென்னிந்தியாவின், கேரளத்தின், கண்ணூர் மாவட்டத்தில் உள்ள ஒரு அணைக்கட்டாகும். இதற்கு உள்ளூர வீரரான மன்னர் பழசி இராசாவின் பெயரிடப்பட்டுள்ளது. இது வெலியம்பிரா அருகே மேற்கு நோக்கி பாயும் வளப்பட்டணம் ஆற்றின் குறுக்கே கட்டப்பட்டுள்ளது. இந்த அணையானது 1979 இல் பிரதமர் மொரார்ஜி தேசாயால் திறந்துவைக்கபட்டது. இது முதன்மையாக நீர்ப்பாசன அணையாக செயல்படுகிறது, இதிலிருந்து கண்ணூர் மாவட்டத்தின் தலச்சேரி மற்றும் தாலிபராம்ப்ரா  வட்டங்களில்   பாசன வசதி பெறுகிறது. மேலும் இந்த அணையிலிருந்து வரும் நீரானது கண்ணூர் மாவட்டத்தின் குடிநீர் தேவையையும் நிறைவு செய்கிறது. அணை அமைந்துள்ள இடம் மற்றும் நீர்த்தேக்கம் ஆகியவை அவற்றின் அழகுக்காக பிரபலமானவை.    

## இடவியல்
வாலபட்டணம் ஆற்றின் குறுக்கே குயிலூரில் இந்த அணை கட்டப்பட்டுள்ளது. இந்த ஆறானது குடகில் ( கர்நாடகம் )  ) உயரத்தில் தோன்றுகிறது. மேலும்   நீர்ப்பிடிப்பு பகுதியை கொண்டதாக உள்ளது. நீர்ப்பிடிப்பு பகுதியின் சராசரி ஆண்டு மழையளவு    ஆகும். அணை பகுதிக்கு அருகிலுள்ள நகரங்கள் மட்டனூர் மற்றும் இரிட்டி ஆகும்.   

## படக்காட்சியகம்

படிமம்:Pazhassi Dam - Dam, garden and reservoir15.jpg|
படிமம்:Pazhassi Dam - Dam, garden and reservoir18.jpg|
படிமம்:Pazhassi Dam - Dam, garden and reservoir9.jpg|


## குறிப்புகள்

* 

பகுப்பு:கண்ணூர் மாவட்டத்திலுள்ள அணைகள்
பகுப்பு:Coordinates on Wikidata
பெரிங்கல்குத்து அணை

**பெரிங்கல்குத்து அணை** (*Peringalkuthu Dam*) என்பது இந்தியாவின், கேரள மாநிலத்தின், திருச்சூர் மாவட்டத்தில், சாலக்குடி ஆற்றின் குறுக்கே கட்டப்பட்ட ஒரு கற்காரை அணை ஆகும். இந்த அணையில் கேரள மாநில மின்சார வாரியத்துக்குச் சொந்தமான பெரிங்கல்குத்து நீர் மின் நிலையம்  உள்ளது. சாலக்குடி ஆற்றில் கட்டபட்ட முதல் நீர் மின்சார திட்டம் இதுவாகும். அணை அடர்ந்த காட்டில் அமைந்துள்ளது. இதனால்  அணையை பார்வையிட சிறப்பு அனுமதி தேவை.      

## பெரிங்கல்குத்து இடது கரை நீட்டிப்பு
பெரிங்கல்குத்து இடது கரை விரிவாக்க திட்டம் பெரிங்கல்குத்து நீர்த்தேக்கத்திலிருந்து கூடுதல் அழுத்தக் குழாய் போடுவதன் மூலம் செய்யப்பட்டது. மேலும் இது கடுமையான பருவமழையின் போது அணையில் இருந்து கசிவைத் தவிர்ப்பதற்காகவும் செய்யப்பட்டது. மின் நிலையமானது 16 மெகாவாட் திறன் கொண்ட ஒரு அலகைக் கொண்டுள்ளது. மின் உற்பத்திக்குப் பிறகு, நீரானது சாலக்குடி ஆற்றில் விடப்படுகிறது.  

## குறிப்புகள்

பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள அணைகள்
பெருவரிபள்ளம் அணை

**பெருவரிபள்ளம் அணை** (*Peruvaripallam Dam*) என்பது இந்தியாவின், கேரளத்தின், பாலக்காடு மாவட்டத்தில் உள்ள பெருவரிபள்ளம் ஆற்றில் குறுக்கே கட்டபட்ட மண் அணையாகும். அணையின் நீர்த்தேக்கப் பகுதியானது அருகிலுள்ள தூணக்கடவு அணையுடன் தெற்கே திறந்த வெளி வாய்க்காலால் இணைக்கப்பட்டுள்ளது. இது பறம்பிகுளம் ஆளியாறு (நீர்ப்பாசனம்) திட்டத்தின் ஒரு பகுதியாகும். இதற்குத் தெற்கே பரம்பிகுளம் அணை  அமைந்துள்ளது.  

## குறிப்புகள்

பகுப்பு:Coordinates on Wikidata
பகுப்பு:பாலக்காடு மாவட்டத்திலுள்ள அணைகள்
தானாஜி மாலுசரே

**தானாஜி மாலுசரே** (**Tanaji Malusare**) மராத்தியப் பேரரசர்  சிவாஜியின் தலைமைப் படைத் தலைவர்களில் ஒருவர். 1670-இல் முகலாயப் பேரரசின் தலைமைப் படைத் தலைவரான முதலாம் ஜெய் சிங்கின் துணைப்படைத் தலைவரான பவன்ஸ் ரத்தோரின் படைகளுக்கு எதிராக, புனே அருகில் உள்ள சின்ககாட் போரில்  போராடி, சின்ஹகட் கோட்டையை கைப்பற்றி  வீரமரணம் அடைந்தவர்.எனவே மராத்திய நாட்டார் பாடல்களில் தானாஜி மாலுசரேவின் வீரத்தை புகழ்ந்து மராத்திய  மக்கள் பாடுவது வழக்கம். தானாஜி மாலுசரே இந்து கோலி சமூகத்தைச் சேர்ந்தவர்.

## இதனையும் காண்க
*  பாஜி பிரபு தேஷ் பாண்டே
* சின்ககாட் போர்

## அடிக்குறிப்புகள்

## மேற்கோள்கள்

 

பகுப்பு:மராட்டியப் பேரரசு
பகுப்பு:மராத்தியர்கள்
பூமலை அணை

**பூமலை அணை** (*Poomala Dam*) என்பது நீர்பாசன நோக்கத்துக்காக கட்டபட்ட ஒரு அணை ஆகும். இந்த அணை இந்தியாவின், கேரள மாநிலத்தின், திருச்சூர் மாவட்டத்தில் உள்ள புழக்கல் தொகுதிக்கு உட்பட்ட  முலங்குண்ணாதுகவு பஞ்சாயத்தில் அமைந்துள்ள ஒரு அணையும், சுற்றுலா தலமுமாகும்.  

## வரலாறும், வசதிகளும்
1939 ஆம் ஆண்டில் பூமலை பள்ளத்தாக்கில் முன்னதாக ஒரு  சிற்றணை  கட்டப்பட்டது, 1968 இல்  பூமலை நீர்த்தேக்கம் கட்டிமுடிக்கபட்டது. மண் மற்றும் கற்களால் கட்டபட்ட இந்த அணையானது கேரள சிறு நீர்ப்பாசனத் துறையால் நிர்வகிக்கப்பட்டுவருகிறது. பூமலை அணையை ஒரு சுற்றுலா மையம் என்று உத்தியோகபூர்வமான உள்துறை அமைச்சர் கொடியேரி பாலகிருஷ்ணனால் 21 மார்ச் 2010 அன்று அதிகாரப்பூர்வமாக அறிவிக்கபட்டது. இந்த அணை கடல் மட்டத்திலிருந்து 94.50 மீட்டர் உயரத்தில் அமைந்துள்ளது. இதன் வடக்கே மற்றொரு அணையான, பதசகுண்டு உள்ளது, அது தற்போது நீர்ப்பாசனத்திற்காக மட்டுமே பயன்படுத்தபடுகிறது. இந்த நீர்த்தேக்கத்தில் படகு சவாரி, குதிரை சவாரி, 600 மீட்டர் நடைபாதை; 300 பேர் அமரத்தக்க ஒரு சமுதாயக் கூடம்; ஒரு சிற்றுண்டிச்சாலை மற்றும் கழிவறை வசதிகள் போன்றவை உள்ளன.  

## மேற்கோள்கள்

பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள அணைகள்
நெடுவாசல் ஜமீன்

**'நெடுவாசல் ஜமீன்**' என்பது, தமிழ்நாட்டில் உள்ள புதுக்கோட்டை மாவட்டம், "திருவரங்குளம்" பகுதி 'நெடுவாசல்' என்ற ஊரை தலைமை இடமாகக் கொண்ட ஜமீன் ஆகும். இது "பன்றிகொண்டார்" என்ற பட்டம் பூண்ட கள்ளர் மரபினரால் ஆளப்பட்டது.

## வரலாறு

1879 ஆம் ஆண்டு, விஜயரகுநாத முத்தையன் பன்றிக்கொண்டாரின் கீழ் 15 கிராமங்கள் இருந்தன (9532 ஏக்கர் பரப்பளவு). அரசாங்கத்திற்கு கொடுத்த இறைப்பகுதி 2037 ரூபாய் 6 அணா 6 பைசா ஆகும்.

புதுக்கோட்டை அரச குடும்பத்துடன் திருமண உறவு மூலம் நெய்வாசல் ஜமீன்கள் இணைந்திருந்தார்கள். அய்யாசாமி பன்றிகொண்டார் அவர்கள், புதுக்கோட்டை மன்னரின் மகள் மங்களாம்பாள் ராஜா அம்மணி சாகிப் அவர்களை திருமணம் செய்துகொண்டார்.

ரகுநாத பன்றிகொண்டார் என்பவர் புதுக்கோட்டை மன்னரின் சாகிர்தார் ஆவார். ஜாகிர் (Jagir) என்பது படைத்தலைவர்களின் சேவை கருதி அவர்களுக்கு வழங்கப்படும் சிறிய ஆட்சிப் பகுதியைக் குறிக்கும். கட்டக்குறிச்சி பன்றிகொண்டார் மற்றும் முத்துசாமி பன்றிகொண்டார் , புதுக்கோட்டை மன்னருக்கு எதிராக கலகம் செய்தனர். மக்களை கிளர்ச்சிக்கு தூண்டிய முத்துசாமி பன்றிகொண்டார் புதுக்கோட்டை மன்னரின் சொந்த மைத்துனர் ஆவார்.

நெடுவாசல் பன்றிக்கொண்டார் மற்றும் செரியலூர் பன்றிக்கொண்டார் ஜமீன்கள் சகோதரர்கள் ஆவர்.

## மேற்கோள்கள்

பகுப்பு:குறுநில மன்னர்கள்
பகுப்பு:பாளையங்கள்
சேணேவி

[thumb|பிரித்தானிய ராயல் சேணேவிப் படையின் வீரர்கள் 105 மிமீ இலகு [தெறோச்சிகளுடன் ஒரு பயிற்சியின் போது.]]
**சேணேவி** (*artillery*) என்பது காலாட்படையின் துப்பாக்கிகளால் தாக்க முடியாத வரம்புகளையும் ஆற்றலையும் தாண்டி தாக்கக்கூடிய தன்மை கொண்ட கனரக இராணுவ ஆயுதங்களாகும். ஆரம்ப கால சேணேவிகள் இராணுவ முற்றுகையின் போது தற்காப்புச் சுவர்களையும், கோட்டைகளையும் தகர்க்கும் திறன் கொண்டதாக இருந்ததோடு, கனரக, அசைவிலா ஆயுதங்களின் உருவாக்கத்திற்கும் வழி வகுத்தது.

உண்மையில், "சேணேவி" என்ற சொல் சுடுகலன் (Gun) மற்றும் கவசம் கொண்ட எந்தவொரு படைவீரர்களையும் குறிக்கிறது.. துப்பாக்கி குண்டு மற்றும் தெறோச்சி அறிமுகப்படுத்தப்பட்டதிலிருந்து, "சேணேவிகள்" என்பது பெரும்பாலும் தெறோச்சிகளைக் குறிக்கிறது. மேலும் தற்கால பயன்பாட்டில், பொதுவாக எறிகணை பயன்படுத்தும் பெருந்துப்பாக்கிகள், தெறோச்சிகள் கணையெக்கி மற்றும் உந்துகணை சேணேவிகள் ஆகியவற்றைக் குறிக்கிறது.

பொதுவான பேச்சில், "பீரங்கி" என்ற சொல் பெரும்பாலும் தனிப்பட்ட சாதனங்களைக் குறிக்க பயன்படுகிறது. இந்த பீரங்கி என்னும் சொல்லின் உண்மையான அடிப்படைப் பொருள் அயலான் என்பதே ஆகும். எறிகணையினைச் செலுத்தும் பொறி அல்ல. அயலான் என்னும் பொருள்படும் போர்த்துக்கீசரின் விரங்கி (firangi) என்னும் சொல்லின் தமிழ்ப்படுத்தப்பட்ட வடிவமான பீரங்கி என்பதை இதற்கான தமிழ்ச்சொல்லாக வழங்கினர். இச்சொலானது தெலுங்கு, கன்னடம் ஆகிய மொழிகளிலும் இதே பொருளிலே வழங்கப்படுகிறது.  அவற்றின் பாகங்கள் மற்றும் பொருத்துதல்களுடன் கூட்டாக, "உபகரணங்கள்" என்றழைக்கப்படுகின்றன.

## மேலும் காண்க
* மரபுசார் ஆயுதம்
* இணைந்த துமுக்கி
* எறிகணை
* ஏவுகணை
* பேரழிவு ஆயுதம்
* உந்துகணை பிலிறுந்திய கைக்குண்டு

## மேற்கோள்கள்

பகுப்பு:சீனக் கண்டுபிடிப்புக்கள்
பகுப்பு:சேணேவி
பகுப்பு:ஆயுதங்கள்
பகுப்பு:ஆயுத வரலாறு